2.Pielikums

Ministru kabineta 2013.gada \_\_\_.\_\_\_\_\_\_\_\_\_

noteikumiem Nr.\_\_\_\_\_\_

**Pacienta dzīvībai vai veselībai nodarītā kaitējuma (arī morālā kaitējuma) noteikšanas kritēriji**

|  |  |  |
| --- | --- | --- |
| **Nr.p.k.** | Pacienta veselībai vai dzīvībai nodarītais kaitējums | **Nodarītā kaitējuma smagums (apmērs izteikts %) \*** |
| 1. | Nav savlaicīgi diagnosticēta saslimšana un/vai nav nodrošināta adekvāta ārstēšana, kā rezultātā iestājās: |  |
|  1.1. | pacienta nāve | 100% |
|  1.2. | ilgstoši vai paliekoši veselības traucējumi (ar ilgstošu darbnespēju, rehabilitāciju un invaliditāti), kam turpmākā ārstēšanas procesā nepieciešami lieli finansiāli izdevumi: |  |
|  1.2.1. | nervu sistēmas darbības paliekoši traucējumi:* centrālā nervu sistēma (galvas smadzeņu, muguras smadzeņu); kustības, jušanas un spēka mazinājums vai zudums; tetra- un paraparēzes, tetra- un paraplēģijas;
* perifērā nervu sistēma – nervu vai nervu pinumu bojājumi ar sekojošiem to funkciju traucējumiem
 | 0-100% |
|  1.2.2. | redzes orgānu bojājums – redzes traucējumi (redzes mazinājums vai zudums, akomodācijas paralīze, hemianopsija, šķielēšana), asaru aparāta funkciju traucējumi, acs ābola zudums | 0-30% |
|  1.2.3. | dzirdes orgānu bojājums – dzirdes traucējumi (dzirdes pavājinājums vai zudums), vestibulārās funkcijas traucējumi, bungplēvītes plīsums | 0-30% |
|  1.2.4. | elpošanas orgānu bojājums – balss zaudējums, paliekoša deguna kaula deformācija ar apgrūtinātu elpošanu, balsenes/trahejas/bronhu/plaušas bojājums ar paliekošu elpošanas mazspēju | 0-50% |
|  1.2.5. | gremošanas orgānu bojājums – mēles, rīkles, barības vada, kuņģa-zarnu trakta un aknas bojājums ar paliekošu to funkciju traucējumu (t.sk., resnās zarnas izvade uz vēdera priekšējās sienas) vai orgāna pilnīgs/daļējs zudums; | 0-75% |
|  1.2.6. | uroģenitālā sistēma – urīnpūšļa/urīnvada bojājums ar paliekošiem urinācijas traucējumiem (t.sk., pastāvīgais katetrs), nieres bojājums vai zudums ar paliekošu nieru mazspēju (t.sk., *mākslīgā niere*), sēklinieku vai dzimumlocekļa bojājums ar paliekošu reproduktīvo funkciju traucējumu; olnīcu/dzemdes bojājums ar paliekošu reproduktīvo funkciju traucējumu | 0-50% |
|  1.2.7. | kustību un balsta aparāts:- mugurkaulāja funkciju traucējumi (izteikts kustību ierobežojums, sāpju sindroms, deformācija);- augšējās ekstremitātes lielo locītavu (pleca, elkoņa) izteikts funkciju ierobežojums vai ankiloze; - augšējās ekstremitātes pilnīgs vai daļējs zaudējums (ņemot vērā darbam lietojamo augšējai ekstremitāti);- plaukstas pamata locītavas izteikts funkciju ierobežojums vai zaudējums;- augšējo ekstremitāšu pirkstu vai falangu amputācija/ankiloze (ņemot vērā bojāto pirkstu funkcionalitāti un skaitu);- apakšējās ekstremitātes lielo locītavu (gūžas, ceļa, pēdas) izteikts funkciju ierobežojums vai ankiloze;- apakšējās ekstremitātes pilnīgs vai daļējs zaudējums (ņemot vērā amputācijas līmeni);- pēdas/plaukstas pilnīgs vai daļējs zaudējums;- apakšējo ekstremitāšu pirkstu vai falangu amputācija/ankiloze (ņemot vērā bojāto pirkstu skaitu); | 0-70% |
| 2. | Neatbilstošu aizvietojošo šķīdumu un asins preparātu pielietošana ārstniecības procesā  | 0-100% |
| 3. | Ārstniecības procesā savlaicīgi nediagnosticētas un/vai neārstētas: |  |
|  3.1. | pamatslimības komplikācijas | 0-50% |
|  3.2. | pievienojušās blakus saslimšanas | 0-50% |
| 4. | Zobārstniecībā pielietojamo ārstniecības un mutes dobuma protezēšanas tehnoloģiju neievērošana, kas noved pie smagu komplikāciju izveidošanās vai zobu zaudēšanas, vai neatbilstošu zobu protēžu izgatavošanas  | 0-35% |
| 5. | Ķirurģisku un ginekoloģisku manipulāciju/operāciju laikā atstāts (palicis) svešķermenis (instruments, tampons u.c.) | 0-50% |
| 6. | Cita (veselā) orgāna kļūdaina ārstēšana (t.sk., ķirurģiska)  | 0-25% |
| 7. | Nav savlaicīga diagnosticētas dzemdību un pēcdzemdību komplikācijas, kā rezultātā iestājusies: |  |
|  7.1. | grūtnieces - dzemdētājas un/vai bērna nāve | 0-100% |
|  7.2. | reproduktīvo spēju zaudējums | 0-100% |
|  7.3. | smagi jaundzimušā veselības traucējumi (bērnu cerebrālā trieka, u.c.) | 0-100% |
| 8. | Nav savlaicīgi diagnosticēta onkoloģiska saslimšana | 0-50% |
| 9. | Grūtnieces novērošanas laikā (līdz 22 grūtniecības nedēļai) nav savlaicīgi diagnosticēta tāda augļa patoloģija, kas nebūs savienojama ar augļa dzīvību un/vai nebūs koriģējama turpmākā dzīves laikā – jautājuma izlemšanai par grūtniecības priekšlaicīgu pārtraukšanu | 0-10% |
| 10. | Veselības traucējumi, kas radušies izmantojot medicīniskās ierīces un tehnoloģijas, kas neatbilst normatīvo aktu prasībām | 0-50% |
| 11. | Veselības traucējumi, kas radušies pacientam ārstniecības iestādē, gūstot infekciju ārstniecības procesā | 0-30% |

Piezīme.

Vērtējot un izsakot % personas dzīvībai vai veselībai nodarītā kaitējuma (arī morālā kaitējuma) smaguma apmēru, tiek ņemts vērā:

1. personas pašaprūpes spējas, kas var būt ierobežotas, daļēji ierobežotas un iztrūkst vispār;
2. funkcionālie traucējumi: funkcijas samazinājums, funkcijas zudums saistībā ar bojātās orgānu sistēmas funkcionalitātes nozīmīgumu, individuāli vērtējot kopsakarībā ar personas profesiju;
3. dzīves kvalitāte un prognozējamā dzīvildze.

Veselības ministre I.Circene

28.10.2013 16:05

590

Ž.Zvaigzne

67876041, Zanete.Zvaigzne@vm.gov.lv